ทำความสะอาดจุดที่ราขึ้น การระมัดระวังเพื่อความปลอดภัย ป้องกันราดำ
เทน้ำอุ่นลงในถัง ตามด้วยน้ำยาล้างจาน 2 ช้อนโต๊ะ (30 มล.) คนให้เกิดฟอง จุ่มแปรงขนแข็งลงไปในน้ำผสมน้ำยาล้างจาน แล้วขัดผิวที่มีเชื้อราด้วยแปรงนั้นซะ คอยจุ่มแปรงลงในส่วนผสมบ่อยๆ แล้วขัดจนกว่าบริเวณนั้นจะเต็มไปด้วยน้ำสบู่ จากนั้นก็ค่อยล้างออกด้วยน้ำเปล่า  การขัดเชื้อราก่อนจะช่วยชะล้างผิวภายนอกของรา เพื่อที่คุณจะได้เจาะเข้าไปถึงรากมันด้วยน้ำยาทำความสะอาดเพื่อกำจัดราซะ มีน้ำยาหลายตัวและผลิตภัณฑ์หลายแบบเลยที่คุณสามารถใช้เพื่อกำจัดเชื้อราได้ แบบที่ได้ผลมากที่สุดก็คือน้ำยาไบโอไซด์หรือยาต้านจุลชีพที่วางขาย ซึ่งมีไว้สำหรับกำจัดเชื้อราโดยเฉพาะนั่นเอง และยังมีน้ำยาทำความสะอาดอื่นๆ ที่ได้รับการพิสูจน์แล้วว่าได้ผลในการกำจัดเชื้อราด้วย ได้แก่  แอมโมเนียผสมน้ำเปล่าในปริมาณเท่ากัน น้ำยาฟอกขาว 1 ถ้วย (235 มล.) ผสมกับน้ำ 1 แกลลอน (3.8 ลิตร) น้ำส้มสายชูกลั่นบริสุทธิ์ น้ำมันทีทรี 1 ช้อนชา (5 มล.) และน้ำเปล่า 1 ถ้วย (235 มล.) เบกกิ้งโซดาและน้ำในปริมาณเท่ากัน ผสมกันในชาม ไฮโดรเจนเปอร์ออกไซด์หนึ่งส่วนผสมกับน้ำเปล่าสองส่วน บอแรกซ์ 1 ถ้วย (409 ก.) ละลายในน้ำเปล่า 1 แกลลอน (3.8 ลิตร) บอแรกซ์ ¼ ถ้วย (102 ก.) ละลายในน้ำส้มสายชู ½ ถ้วย (118 มล.) และน้ำอุ่น 4 ถ้วย (940 มล.) สำหรับสารละลายที่เป็นของเหลว ก็ให้ฉีดสารนั้นใส่ผิวที่มีราติดที่เพิ่งขัดไปเมื่อครู่ในปริมาณมาก สำหรับสารที่เป็นเนื้อครีม ก็ให้ใช้มีด แปรง หรือแปรงสีฟันเก่าๆ จุ่มแล้วทาซะ  ปล่อยสารทำความสะอาดเอาไว้ประมาณ 15 นาที เพื่อเป็นการให้เวลาสารได้เจาะเข้าไปถึงราและฆ่ามันถึงราก ซึ่งจะเป็นการป้องกันไม่ให้มันกลับมาใหม่ เมื่อตัวสารละลายได้ใช้เวลาซึมซับเข้าไปเรียบร้อยแล้ว ก็ให้ใช้แปรงขนแข็งขัดมันได้เลย มันจะช่วยขจัดเชื้อราช่วยให้สารทำความสะอาดทำงานได้ดีขึ้นอีก จะใช้แผ่นขัดทำความสะอาดแทนก็ได้เช่นกัน ล้างบริเวณนั้นด้วยน้ำสะอาดเพื่อชะล้างเชื้อราที่ยังตกค้างและสารทำความสะอาดออกไป เมื่อราและสารทำความสะอาดถูกล้างออกไปหมดแล้ว ก็ให้ใช้ผ้าขนหนูหรือไม้กวาดหุ้มยางเช็ดน้ำออก เพื่อกำจัดความชื้นส่วนเกินและป้องกันไม่ให้รากลับมาโตขึ้นได้อีก เชื้อราสามารถเริ่มโตขึ้นบนบริเวณพื้นผิวที่ชุ่มชื้นได้ภายใน 24 ชั่วโมง นั่นจึงเป็นสาเหตุที่ว่าทำไมต้องทำให้บริเวณนั้นแห้งทันทีหลังจากทำความสะอาดนั่นเอง เชื้อราอาจทำความสะอาดได้ยาก ยิ่งถ้ามันขึ้นที่บริเวณที่ยากจะเข้าถึงหรือบนวัสดุบางอย่าง อย่างแผ่นผนังหรือวัสดุอื่นที่มีรูพรุน สำหรับกรณีที่ควรต้องขอให้ผู้เชี่ยวชาญมากำจัดเชื้อราให้ก็มีดังนี้  ผลิตภัณฑ์ทำความสะอาดใช้ไม่ได้ผล บริเวณที่ราขึ้นนั้นกว้างกว่า 3 ตารางเมตร คิดว่ามีราขึ้นอยู่ในฮีตเตอร์ ระบบหล่อเย็น หรือระบบระบายอากาศ มีปัญหาสุขภาพที่เกี่ยวข้องกับเชื้อรา ปัญหาเชื้อรานี้เกิดจากน้ำหรือสิ่งปฏิกูลที่ปนเปื้อน ราดำมักจะเติบโตในที่ที่ชื้น เปียก หรือที่ที่มีน้ำรั่วซึมหรือมีน้ำขังอยู่ ที่ที่พบราดำได้บ่อยๆ ก็มีพวกห้องใต้ดิน ช่องใต้พื้นบ้าน ห้องน้ำ และห้องซักผ้า และนี่คือวิธีการดูว่าราดำมันเป็นอย่างไรนั่นเอง  มันมีสีดำ มันเติบโตเป็นดวงวงกลม กลุ่มราดำจะดูเหมือนจุดๆ มารวมตัวกัน ดูลื่นๆ เมื่ออยู่ในพื้นที่ที่เปียก ถ้าอยู่ในพื้นที่แห้ง มันจะดูคล้ายกับเขม่าดำๆ ในการป้องกันไม่ให้สปอร์ของราดำแพร่กระจายไปตามอากาศ ก็ให้ปิดห้องนั้นเอาไว้ ด้วยการเอาแผ่นพลาสติกปิดประตูและช่องระบายอากาศที่เชื่อมต่อกับส่วนอื่นในบ้าน ใช้เทปกาวสำหรับทาสีหรือเทปตีเส้นติดให้พลาสติกอยู่กับที่เพื่อกั้นห้องเอาไว้  ช่องระบายอากาศที่อาจต้องปิดก็คือพวกช่องลม ช่องแอร์ ช่องฮีตเตอร์ แต่ให้เปิดช่องระบายอากาศที่ช่วยระบายอากาศออกไปด้านนอกได้ไว้ การปิดพื้นที่หนึ่งไว้จะช่วยไม่ให้สปอร์แพร่กระจายจากที่หนึ่งไปสู่ที่อื่นๆ ในบ้านได้ การปิดพื้นที่ไม่ได้ช่วยหยุดให้ราเจริญเติบโตที่ส่วนอื่นของบ้านได้ สปอร์ของราก็ล่องลอยอยู่ในอากาศอยู่แล้ว และมันก็สามารถไปเติบโตที่ไหนก็ได้ที่มีความชื้นมากพอ ทั้งราเองและน้ำยาทำความสะอาดที่ใช้กำจัดราก็สามารถระคายเคืองต่อตา ผิว และปอดได้ ฉะนั้นคุณต้องรับอากาศบริสุทธิ์เข้าไปให้มากที่สุด โดยให้เปิดหน้าต่างให้เยอะที่สุดในพื้นที่ที่คุณจะกำจัดเชื้อรานั่นเอง ในช่วงหน้าหนาว ให้เปิดหน้าต่างอย่างน้อยหนึ่งหรือสองบานเพื่อให้อากาศบริสุทธิ์ไหลเข้ามาบ้าง ในการที่จะพัดเอาสปอร์ออกจากห้องและบ้านของคุณนั้น ก็ให้เปิดพัดลมระบายอากาศในห้องที่คุณจะทำการระบายนั่นเอง หรือจะวางพัดลมเอาไว้ด้านหน้าหน้าต่างที่เปิดอยู่ แล้วหันหน้าพัดลมไปด้านนอกก็ได้ มันจะช่วยพัดเอาสปอร์เชื้อราในห้องออกไปข้างนอกเอง   ในการป้องกันไม่ให้พัดสปอร์วนไปมาทั่วห้อง ก็อย่าเปิดพัดลมที่ไม่ได้วางหน้าหน้าต่างและไม่ได้พัดเอาอากาศออกไป การสัมผัสกับเชื้อราสามารถทำให้คุณเจ็บไข้ได้ป่วยเอาได้ และน้ำยาทำความสะอาดที่ใช้อาจเป็นอันตรายและมันก็มีฤทธิ์กัดกร่อนด้วย ฉะนั้นคุณควรสวมอุปกรณ์ป้องกันเพื่อป้องกันตัวเองขณะทำความสะอาด โดยมีดังนี้  แว่นตานิรภัย ถุงมือไม่มีรู หน้ากากกันฝุ่นหรือหน้ากากนิรภัย คุณต้องเลือกใช้น้ำยากำจัดเชื้อราเพียงชนิดเดียว และต้องใช้ชนิดนั้นไปจนจบ การเอาน้ำยามาผสมกันนั้นอาจเป็นอันตรายอย่างมากได้ และอาจเกิดปฏิกิริยาทางเคมีที่คาดไม่ถึงได้เช่นกัน ห้ามผสมแอมโมเนียเข้ากับสารฟอกหรือน้ำยาทำความสะอาดอื่นๆ ในบ้านเด็ดขาด การกำจัดเชื้อราออกจากวัสดุดูดซับอาจเป็นเรื่องที่ยากมากๆ เลยก็เป็นได้ ผู้เชี่ยวชาญส่วนใหญ่จึงจะแนะนำให้คุณนำมันออกแล้วเปลี่ยนใหม่แทนไปเลย ก็เพราะว่ามันค่อนข้างจะเป็นไปได้ยากที่จะกำจัดเชื้อราออกโดยไม่สร้างความเสียหายให้กับวัสดุนั้นๆ หรืออาจทำให้ปัญหาลุกลามหนักกว่าเดิมไปอีกก็ได้  วัสดุดูดซับที่อาจต้องเปลี่ยนนั้นรวมไปถึงแผ่นผนัง ฝ้าเพดาน เฟอร์นิเจอร์ และพรม ตราบใดที่ยังมีแหล่งที่ให้ความชุ่มชื้นอยู่ ราก็มีสิทธิ์เกิดขึ้นมาอยู่ดี หลังจากที่กำจัดเชื้อราออกไปได้แล้ว ก็จำเป็นที่จะต้องกำจัดความชื้นอันเป็นสาเหตุที่ทำให้ราโตขึ้นมาตั้งแต่แรกไปด้วย ปัญหาเชื้อราอาจเกิดจากสาเหตุเหล่านี้ด้วย ขึ้นอยู่กับว่าตรงไหนที่ราเคยขึ้น  รอยรั่วซึม น้ำท่วม น้ำล้น/หก น้ำขังจากการทำอาหารหรืออาบน้ำ ไม่มีขอบเขตในการขังน้ำในชั้นใต้ดิน เชื้อราจะเจริญเติบโตได้ดีในสภาพแวดล้อมที่มีความชื้นมากกว่า 50 เปอร์เซ็นต์ ในการป้องกันไม่ให้เกิดเชื้อราขึ้น ก็ให้ติดตั้งไฮโกรมิเตอร์ แล้วคอยดูระดับความชื้น เมื่อมันสูงเกินไปแล้ว วิธีที่จะลดมันได้ก็มีดังต่อไปนี้  เปิดเครื่องลดความชื้น เปิดแอร์ เปิดหน้าต่าง เพิ่มการระบายอากาศ เปิดหน้าต่างและใช้พัดลมระบายอากาศขณะทำอาหาร ห้องอาบน้ำแบบฝักบัวและอ่างน้ำถือเป็นที่ที่ราเกิดขึ้นได้โดยง่าย นั่นก็เพราะมันเปียกอยู่ตลอดเวลานั่นเอง ถ้าไม่อยากให้มันเกิดขึ้น ก็ให้เอาไม้กวาดหุ้มยางไว้ในห้องน้ำ และขอให้ทุกคนในบ้านช่วยกวาดน้ำลงจากกำแพงหลังจากอาบน้ำเสร็จ  คุณควรเปิดหน้าต่างหรือเปิดพัดลมระบายอากาศในห้องน้ำทุกครั้งที่มีคนอาบน้ำไม่ว่าจะอาบในห่างหรือฝักบัวด้วย รอยรั่วถือเป็นสาเหตุหลักที่ทำให้เกิดปัญหาความชื้นในบ้านเลยล่ะ และความชื้นที่เพิ่มขึ้นมาเหล่านี้ก็เป็นแหล่งชั้นดีที่ทำให้ราขึ้นได้ง่ายๆ คุณยังสามารถป้องกันไม่ให้เกิดราขึ้นได้แม้ว่าจะมีรอยรั่วแล้วก็ตาม แต่ก็ต้องรีบๆ ซ่อมรีบๆ ทำให้แห้งนะ สำหรับรอยรั่วที่อาจเกิดขึ้นได้ก็มีดังนี้  ท่อน้ำแตก ท่อน้ำรั่ว เพดานรั่วซึม ชั้นใต้ดินและพื้นรั่วซึม น้ำหลังก็มีสิทธิ์ทำให้ราขึ้นได้ เพราะน้ำมันมาเยอะๆ ในทีเดียวไงล่ะ และไม่ใช่ว่าจะทำความสะอาดได้ทันทีเสมอไป หลังจากที่น้ำนองแล้ว สิ่งที่ควรทำความสะอาดโดยไวนั้นก็ได้แก่  กำจัดน้ำส่วนเกินออกให้หมด ใช้ที่ดูดน้ำดูดเอาน้ำที่นองออกไป เปลี่ยนพรม พื้น และแผ่นผนังที่เสียหาย ใช้สารทำความสะอาดที่ยับยั้งเชื้อราได้
ขัดถูบริเวณที่ราขึ้นด้วยน้ำยาล้างจาน. ผสมสารละลายทำความสะอาด. ลงสารทำความสะสาดให้ชุ่ม. ขัดวัสดุที่เป็นรูพรุน. ล้างและทำให้บริเวณนั้นแห้ง. รู้ว่าเมื่อไรถึงควรจะเรียกผู้เชี่ยวชาญมาจัดการ. ระบุถึงเชื้อราสีดำ. ปิดพื้นที่เอาไว้. เปิดหน้าต่าง. เปิดช่องระบายอากาศและพัดลม. สวมอุปกรณ์ที่ช่วยป้องกัน. อย่าผสมสารทำความสะอาดเข้าด้วยกัน. พิจารณาที่จะเปลี่ยนวัสดุดูดซับ. กำจัดแหล่งที่ทำให้เกิดความชื้น. ลดความชื้น. หลังจากอาบน้ำเสร็จก็ทำให้แห้ง. ซ่อมรอยรั่วซึมโดยเร็ว. ทำความสะอาดหลังน้ำท่วมในทันที.
https://www.wikihow.com/Kill-Black-Mold https://www.wikihow.com/Kill-Black-Mold https://www.wikihow.com/Kill-Black-Mold
Cleaning Affected Areas Taking Safety Precautions Preventing Black Mold